

**Scenario A**

Izgradimo grad

Modul 5, cjelina 5.3



Ovaj rad je objavljen pod odgovornošću TINKER Project Consortiuma. Iznesena mišljenja i argumenti korišteni u ovom radu ne odražavaju nužno službene stavove Europske komisije.

**Molimo citirajte ovu publikaciju kao:**

Projekt TINKER (2025). Modul 3, cjelina 5.3 - Scenarij A – Izgradimo grad.

**Ova publikacija je licencirana pod međunarodnom licencom *Creative Commons Imenovanje autora-Nekomercijalno-Bez prerada 4.0 (*** [**CC BY-NC-ND 4.0**](https://creativecommons.org/licenses/by-nc-nd/4.0/) **).**



Financirano od strane Europske unije. Izneseni stavovi i mišljenja su, međutim, isključivo stavovi autora/autorica i ne odražavaju nužno stavove Europske unije ili Izvršne agencije za obrazovanje i kulturu (EACEA). Ni Europska unija ni tijelo koje dodjeljuje sredstva ne mogu se smatrati odgovornima za njih. Broj projekta: 101132887



**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**  **

**Scenarij A – „Izgradimo grad“**

Na satu informatike za 5. razred (učenici u dobi od 10-11 godina), profesorica Novak predstavila je projekt pod nazivom **„Izgradimo grad“**. Cilj projekta bio je učiniti učenje interaktivnijim korištenjem **online alata za simulaciju izgradnje grada SimCity EDU** kao načina poučavanja učenika o urbanom planiranju, logičkom razmišljanju i korištenju informatike u rješavanju problema iz stvarnog života.

**Kontekst projekta:**

Profesorica Novak je održala kratku demonstraciju kako otvoriti i navigirati SimCity EDU-om. Objasnila je da će učenici raditi u grupama od 4-5 učenika kako bi izgradili digitalni grad tijekom blok-sata informatike. Jedine upute koje su dane bile su:

***„Pokušajte učiniti svoj grad održivim i učinkovitim. Pošaljite snimku zaslona svog gotovog grada i kratki tekst u kojem objašnjavate što ste učinili.“***

Formiranje grupa bilo je nasumično, a uloge unutar grupa nisu bile definirane. Učenici nisu dobili savjete o tome kako surađivati ili promišljati o svojim izborima. Nije bilo rasprave o **stvarnim urbanim problemima**, lokalnog konteksta niti veze s ciljevima kurikuluma.

**Tijekom sata:​​**

Nakon što su učenici počeli raditi na simulaciji, dinamika interakcije u učionici brzo je krenula u dva smjera:

* Nekoliko samouvjerenih učenika **preuzelo je kontrolu** nad građevinskim zadacima, brzo donoseći odluke.
* U nekim grupama dječaci su htjeli obavljati građevinske zadatke, a djevojčice su tražile da se pozabave uljepšavanjem grada.
* Drugi - posebno tiši učenici, i oni s nižom razinom informatičkog znanja - bili su pasivni promatrači.

Alat je postao natjecateljska igra, a ne iskustvo učenja. Grupe su počele uspoređivati tko može izgraditi najveći grad ili grad s najviše cesta.

Profesorica Novak je rijetko provjeravala napredovanje grupa obilazeći radne stanice. Nije bilo formativnih kontrolnih točaka, usmjeravajućih pitanja niti podrške za one kojima je bila potrebna.

**Vrednovanje i ishod:**

Na kraju projekta, svaka grupa je predala:

* Snimka **zaslona** njihovog digitalnog grada
* Kratki **tekst** koji opisuje što su izgradili

Nije bilo rubrika, vršnjačkog vrednovanja ili refleksije, kao ni prilike za predstavljanje projekata razredu ili rasprave o svojim izborima. Profesorica Novak je pružila minimalne pisane povratne informacije - uglavnom kvačice.

Kada su učenike pitali što su naučili iz aktivnosti, odgovorili su:

*„Radili smo što god smo htjeli. Bilo je zabavno, ali se zapravo ne sjećam o čemu se radilo.“*

**Rezultati i utjecaj:**

* **Angažman je bio neravnomjeran**. Neki su učenici bili vrlo aktivni, dok su drugi sjedili u tišini ili se potpuno isključili.
* **Djevojke u dvije grupe su** izjavile su da su njihove ideje ignorirane.
* **Učenici nisu povezali zadatak s ishodima učenja**. Malo ih je spomenulo održivost, planiranje ili odluke temeljene na podacima.
* **Nije bilo refleksivnog razmišljanja**. Učenici su to vidjeli kao igru, a ne kao zadatak učenja.
* **Nije uočen razvoj vještina** u rješavanju problema, suradnji ili refleksiji.

Profesorica Novak je primijetila da je razred bio „zauzet i spreman za rad“ te je izjavila:

*„Nadala sam se da će im ovaj projekt biti zanimljiviji od radnog lista.“*

**#1 Refleksivna aktivnost: Analizirajte scenarij i ispunite tablicu**

**Izazovi:** Navedite barem 4 propuštene prilike ili izazove koji su ograničili učenje ili uključivanje učenika.

**Zašto je važno:** Objasnite zašto je ovaj izazov/propuštena prilika važna.

**TINKER princip:** Povežite svako pitanje s načelom autentičnog učenja ili rodno uključive nastave iz TINKER okvira.

**Prijedlozi:**

* Što je profesorica mogla učiniti drugačije kako bi ovaj projekt bio učinkovitiji i uključiviji?
* Predložite barem 3 strategije koje bi ojačale ovu lekciju koristeći TINKER okvir (npr. povezanost sa stvarnim svijetom, vođenje i podrška tijekom učenja, alati za prikupljanje povratne informacije od učenika).

|  |  |  |  |
| --- | --- | --- | --- |
| **Izazov** | **Zašto je važno** | **TINKER princip** | **Prijedlog** |
|  |  |  |  |
|  |  |  |  |
|  |  |  |  |
|  |  |  |  |

**#2 Refleksivna aktivnost:**

Da ste u poziciji profesorice Novak, kako biste mogli izmjeriti jesu li učenici bili angažirani tijekom ovog zadatka?

* Na što biste obraćali pozornost ili slušali tijekom aktivnosti?
* Koji jednostavan alat ili strategiju biste mogli koristiti za prikupljanje povratnih informacija i dokaza?